【戰況R3】大熱勝萬金玩大逃 益晒樂仔呢隻後上!
2024年04月17日 20:12
東網電視
更多新聞短片
有時人夾馬緣真係唔到大家唔信,好似沈廐匹「財駿」,之前曾經用過班德禮、麥道朗同艾道拿、布文等等,但都係上唔到名,到剛戰用番最佳拍檔周俊樂,即刻重入三甲,今晚人馬續攻第3場四班谷1200米,早段有大熱「勝萬金」大逃扯快步速,留後嘅「財駿」食正形勢,直路中段已撲上透出,在周俊樂力騎下,終點頂住亞軍「大才」強勁衝刺,人馬近6次合作得2W3P,成哥贏到今季第40W了,至於騎者亦都摘下第26W,周俊樂、黃智弘繼頭場後,今晚第2度埋Q。
賽後沈集成話「財駿」好難騎,但周俊樂好畀心機騎,知道隻馬幾時發力,好欣賞呢位騎師跑馬,一直進步中。至於跑第3、4名,係包尾大外欄追上的「飛雲」及賀銘年熱門「花好月盈」。
第3場賽果:4-1-6-10
二重彩賽果:4-1(最後賠率29)